open-index/open-wikipedia-markdown huggingface dataset:
பந்து விளையாட்டு

**பந்து விளையாட்டுக்கள்**, (*Ball games*,  *ball sports*) பந்தை மையப்படுத்தி விளையாடப்படும்  ஆட்டம் அல்லது உடல் திறன் விளையாட்டு ஆகும். இவற்றில் சங்கக் கால்பந்து (சாக்கர்), அடிப்பந்தாட்டம், கூடைப்பந்தாட்டம், அமெரிக்கக் காற்பந்தாட்டம் போன்றவை அடங்கும். ஒன்றுக்கொன்று தொடர்பற்ற துவக்கங்களை உடைய இந்த விளையாட்டுக்கள் பல்வேறுபட்ட வரலாறுகள், சட்டங்கள் கொண்டுள்ளன.  இவற்றை பல விரிவான விதங்களில் வகைப்படுத்தலாம்:

*மட்டை - பந்து விளையாட்டுக்கள் : அடிப்பந்தாட்டம், துடுப்பாட்டம் போன்றவை.
*பின்னல்வலை மட்டை - பந்து விளையாட்டுக்கள் :  டென்னிசு, சுவர்ப்பந்து, இறகுப்பந்தாட்டம் போன்றவை.
*கையால் பந்தடிக்கும் விளையாட்டுக்கள்: பல்வேறு  எறிபந்தாட்டங்கள், தெறிப்பு எறிபந்தாட்டம் மற்றும் நான்கு சதுக்கங்கள் போன்றவை.
*இலக்கு விளையாட்டுக்கள் : கூடைப்பந்தாட்டம், அனைத்து வகையான  காற்பந்தாட்டம், வளைதடிப் பந்தாட்டம் போன்றவை.
*வலை விளையாட்டுக்கள்:  கைப்பந்தாட்டம், செபாக் டக்ரோ போன்றவை.
*துல்லிய விளையாட்டுக்கள் :  பௌலிங், புற்றரை பௌலிங், குரோக்கெட்டு, குழிப்பந்தாட்டம், மற்றும்  தடி விளையாட்டுக்களான மேடைக் கோற்பந்தாட்டம், பில்லியர்ட்சு போன்றவை.

பகுப்பு:பந்து விளையாட்டுக்கள்
கேப்டன் அமெரிக்கா

thumb|கேப்டன் அமேரிக்கா கதாப்பாத்திரம்
**கேப்டன் அமெரிக்கா** என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும்.

கேப்டன் அமெரிக்கா காமிக்ஸ் #1 (1941 மார்ச்) ல் முதன்முதலாக இக்கதாபாத்திரம் அறிமுகமானது. 1940களில் ஜோ சைமன் மற்றும் ஜாக் கிர்பி ஆகியோர் மார்வெல் காமிக்ஸின் டைம்லி காமிக்ஸில் இக்கதாப்பாத்திரத்தினை உருவாக்கினர். 1944 ஆம் ஆண்டு திரைப்பட தொடராக கேப்டன் அமெரிக்கா வெளியானவுடன் வரைகதைக்கு வெளியே ஊடகங்களில் தோன்றிய முதல் மார்வெல் வரைகதை கதாபாத்திரம் கேப்டன் அமெரிக்கா. அப்போதிருந்து இந்த கதாபாத்திரம் திரைப்படங்கள் மற்றும் தொலைக்காட்சி தொடர்களில் இடம் பெற்று வருகின்றது. மார்வெல் திரைப் பிரபஞ்சம் இந்த கதாபாத்திரத்தை நடிகர் கிறிஸ் எவன்ஸ் மூலம் கேப்டன் அமெரிக்கா: முதல் அவெஞ்சர் (2011), தி அவேஞ்சர்ஸ் (2012), தோர்: த டார்க் வேர்ல்டு சிறப்புத் தோற்றம்  (2013), கேப்டன் அமெரிக்கா: த வின்றர் சோல்யர் (2014), அவேஞ்சர்ஸ்: ஏஜ் ஒப் உல்ட்ரோன் (2015), ஆண்ட்-மேன் சிறப்புத் தோற்றம்  (2015), கேப்டன் அமெரிக்கா: சிவில் வார் (2016), ஸ்பைடர்மேன்: ஹோம்கம்மிங் சிறப்புத் தோற்றம்  (2017), அவென்ஜ்ர்ஸ் : இன்பினிட்டி வார் (2018), கேப்டன் மார்வெல் சிறப்புத் தோற்றம்  (2019), அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரித்தனர்.

2011 இல் கேப்டன் அமெரிக்கா "எல்லா நேரத்திலும் சிறந்த 100 காமிக் புத்தக ஹீரோக்களில்" ஆறாவது இடத்தைப் பிடித்தது. 2012 இல் "சிறந்த 50 அவென்ஜர்ஸ்" பட்டியலில் இரண்டாவது இடமும் மற்றும் 2014 இல் அவர்களின் "சிறந்த 25 சிறந்த மார்வெல் சூப்பர் ஹீரோக்கள்" பட்டியலிலும் இடம் பெற்றார்.

## திரைப்படங்கள்
இக்கதாப்பாத்திரத்தினை மையமாகக் கொண்ட திரைப்படங்கள்.
* கேப்டன் அமெரிக்கா: முதல் அவெஞ்சர் (2011)
* தி அவேஞ்சர்ஸ் (2012)
* தோர்: த டார்க் வேர்ல்டு சிறப்புத் தோற்றம்  (2013)
* கேப்டன் அமெரிக்கா: த வின்றர் சோல்யர் (2014)
* அவேஞ்சர்ஸ்: ஏஜ் ஒப் உல்ட்ரோன் (2015)
* ஆண்ட்-மேன் சிறப்புத் தோற்றம்  (2015)
* கேப்டன் அமெரிக்கா: சிவில் வார் (2016)
* ஸ்பைடர்மேன்: ஹோம்கம்மிங் சிறப்புத் தோற்றம்  (2017)
* அவென்ஜ்ர்ஸ் : இன்பினிட்டி வார் (2018)
* கேப்டன் மார்வெல் சிறப்புத் தோற்றம்  (2019)
* அவெஞ்சர்ஸ்: எண்ட்கேம் (2019)

## மேற்கோள்கள்

## வெளியிணைப்புகள்
*
*
*Captain America Library (fan site). Archived from the original on July 8, 2011.
*
*Captain America cover gallery 
*Captain America at Marvel Wiki
*

பகுப்பு:1941 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:ஜோ சைமன் உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
முகமூடி (திரைப்படம்)

***முகமூடி*** (*Mugamoodi*) 2012இல் வெளிவந்த இந்தியத் தமிழ்த் திரைப்படமாகும். இதனை எழுதி, இயக்கியவர் மிஷ்கின். இதில் ஜீவா (திரைப்பட நடிகர்), பூஜா ஹெக்டே மற்றும் நரேன் ஆகியோர் நடித்திருந்தனர். இத்திரைப்படம் முதல் தமிழ் சூப்பர் ஹீரோ திரைப்படமாகும்.

## கதைப்பாத்திரங்கள்
* ஜீவா 
* நரேன்  
* பூஜா ஹெக்டே
* கிரிஷ் கர்னாட் 
* நாசர் 
* அனுபமா குமார்
* ஆடுகளம் நரேன் 
* ஆடுகளம் முருகதாஸ்
* கிருஷ்ண குமார்

## மேற்கோள்கள்

## வெளியிணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:ஜீவா நடித்துள்ள திரைப்படங்கள்
அனுபமா குமார்

**அனுபமா குமார்** (பிறப்பு 4 டிசம்பர் 1974) இந்திய திரைப்பட நடிகையும், வடிவழகியும் ஆவார். இவர் 300க்கும் மேற்பட்ட தொலைக்காட்சி விளம்பரங்களில் நடித்துள்ளார். 2004ல் பாலிவுட் திரைப்படத்தில் நடிகையாக நடிக்கத் தொடங்கினார். தமிழ் திரைப்படங்களிலும் நடித்துள்ளார். பல மொழி தொலைக்காட்சி நாடகங்களில் நடித்துள்ளார்.

## சொந்த வாழ்க்கை
இவர் ஜி. சிவகுமார் என்பவரை திருமணம் செய்துகொண்டார். இவர்களுக்கு ஆதித்யா என்ற மகன் இருக்கிறார். தற்போது சென்னையில் வசிக்கின்றனர்.

## திரைப்படங்கள்

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு வடிவழகிகள்
பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்தித் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:கோயம்புத்தூர் மாவட்ட மக்கள்
பொன்மாலைப் பொழுது

**பொன்மாலைப் பொழுது** 2013 இந்தியத் தமிழ்த் திரைப்படமாகும். இதனை ஏசி துரை இயக்கியிருந்தார். உண்மைச் சம்பவத்தினை அடிப்படையாகக் கொண்டு தயாரிக்கப்பட்டது. ஆதவ் கண்ணதாசன், காயத்ரி ஆகியோர் இத்திரைப்படத்தில் நடித்திருந்தனர். ஏஜி கிரியேசன்ஸ் தயாரித்த இப்படத்திற்கு சி. சத்யா இசையமைத்திருந்தார்.

## ஆதாரம்

பகுப்பு:2013 திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ரசா நூலகம்

ராம்பூர் **ரசா நூலகம்** என்பது இந்திய, இசுலாமிய பாரம்பரியங்களைப் பற்றிய நூல்களைக் கொண்ட நூலகம். இது உத்தரப் பிரதேசத்தின் ராம்பூர் நகரில் உள்ளது. தற்போது, இந்திய அரசின் கட்டுப்பாட்டில் உள்ளது.
இங்கு அரிய ஆவணங்களும், ஓவியங்களும் உள்ளன. அரேபிய பாரசீக மொழிகளில் எழுதப்பட்ட நூல்களும் உள்ளன. இவை தவிர, சமசுகிருதம், இந்தி, உருது, பஷ்து, தமிழ், துருக்கிய மொழிகளில் எழுதப்பட்ட நூல்களும் உள்ளன.

## வரலாறு
நவாப் ஃபைசுல்லா கான் என்ற அரசர், ராம்பூரை ஆட்சி செய்தார். இவரிடம் இருந்த நூல்களைக் கொண்டு நூலகம் ஒன்றை அமைத்தார்.
பின்னர் ஆண்ட மன்னர்களும், தங்களுடைய ஆவணங்களையும், நூல்களையும் சேகரித்தனர்.
நவாப் முகமது சயீத் கான் என்ற அரசர், நூலகத்தைப் புதுப்பித்து, அதை நிர்வகிக்க ஆட்களையும் நிறுவினார்.

## தற்போதைய நிலை
ராம்பூர் இந்தியாவுடன் இணைக்கப்பட்டபோது, இந்த நூலகத்தை அறக்கட்டளையினர் நிர்வகித்தனர். பின்னர், இந்திய அரசு பராமரிக்கத் தொடங்கியது.

## சான்றுகள்

## இணைப்புகள்
*இணையதளம்

## மேற்கோள்கள்

பகுப்பு:இந்திய நூலகங்கள்
பகுப்பு:தமிழ்ச் சேகரிப்புகள் கொண்ட நூலகங்கள்
பகுப்பு:உத்தரப் பிரதேசம்
பகுப்பு:இந்தியக் கட்டிடக்கலை
பகுப்பு:இந்தியாவில் இசுலாம்
பகுப்பு:இந்திய ஆவணக் காப்பகங்கள்
பியர் தெ குபர்த்தென்

**பியர் தெ ஃபிரெடி, குபர்த்தென் பிரபு ** (*Pierre de Frédy, Baron de Coubertin*, ; 1 சனவரி 1863 – 2 செப்டம்பர் 1937)  பிரெஞ்சுக் கல்வியாளரும்  வரலாற்றாளரும், பன்னாட்டு ஒலிம்பிக் குழுவின் நிறுவனரும் ஆவார். தற்கால ஒலிம்பிக் விளையாட்டுக்களின் தந்தை எனப் போற்றப்படுகிறார். பிரெஞ்சு உயர்குடிக் குடும்பத்தில் பிறந்த குபர்த்தென் கல்வி, வரலாறு போன்ற பல விரிவானத் துறைகளில் பயின்று கல்வியாளராக விளங்கினார்.

## மேற்கோள்கள்

பகுப்பு:ஒலிம்பிக் விளையாட்டுகள்
பகுப்பு:பிரான்சிய வரலாற்றாளர்கள்
பகுப்பு:பிரான்சிய மக்கள்
பகுப்பு:1863 பிறப்புகள்
பகுப்பு:1937 இறப்புகள்
சாகீன்-III (ஏவுகணை)

**சாகீன்-3** (Shaheen-3, உருது: شاہین) ஏவுகணை பாகிஸ்தான் நாட்டின் தேசிய அபிவிருத்தி மையம் (National Defence Complex- NDC) தயாரிக்கும் ஏவுகணை ஆகும். இவை அமெரிக்காவின் பெர்ஷிங் ஏவுகணையை ஒத்தவை..  சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும். இந்த ஏவுகணை 4500 கிலோமீட்டர்கள் தொலைவு வரை செல்லும் ஆற்றல் உடையவை.  
## வெளி இணைப்புகள்
* கட்டுரை 
## மேற்கோள்கள்

பகுப்பு:பாகிஸ்தானிய ஏவுகணைகள்
பகுப்பு:பதிகணினியியல்
மரகதம் சந்திரசேகர்

**மரகதம் சந்திரசேகர்** (Maragatham Chandrasekar) (நவம்பர் 11 1917 - அக்டோபர் 27 2001) இவர் ஒரு இந்திய விடுதலைப் போராட்ட வீரர், இந்திய அரசியல்வாதி, மற்றும் முன்னாள் நடுவண் அமைச்சரும் ஆவார்.

## வாழ்க்கை
மரகதம் சந்திரசேகர் 11 நவம்பர் 1917-இல் வித்வான் களத்தூர் முனிசாமிக்கு மரகதம் முனிசாமியாகப் மகளாகப் பிறந்தார். இவர் இந்தியாவில் தனது இளநிலை அறிவியல் பட்டத்தினைப் பெற்றார். இலண்டனில் இதழியல், அறிவியல் மற்றும் உணவுமுறை படிப்புகளில் பட்டயப்படிப்பினை முடித்தார். இலண்டனில் சிறப்பு நிறுவ்னத்தில், நிர்வாக மேலான்மை என்ற பாடத்தையும் இவர் பயின்றார். மரகதம் ஆர். சந்திரசேகரை மணந்தார். இந்த இணையருக்கு ஒரு மகனும் (இலலித் சந்திரசேகர்) ஒரு மகளும், லதா பிரியகுமார் உள்ளனர். லதா பிரியக்குமார் தமிழகத்தின் சட்டமன்ற உறுப்பினராகவும் பணியாற்றினார்.

## அரசியல்
மரகதம் சந்திரசேகர் இந்திய தேசிய காங்கிரசில் இணைந்து 1951ஆம் ஆண்டு நடைபெற்ற இந்திய நாடாளுமன்றத் தேர்தலில் திருவள்ளூர் மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். 1951 முதல் 1957 வரை திருவள்ளூர் மக்களவை உறுப்பினராகவும், 1970 முதல் 1984 வரை மாநிலங்களவை உறுப்பினராகவும் பணியாற்றினார். 1951 முதல் 1957 வரை சுகாதாரம், 1962 முதல் 1964 வரை உள்துறை மற்றும் 1964 முதல் 1967 வரை சமூக நலத்துறை துணை அமைச்சராகவும் பணியாற்றினார். 1972ல், அகில இந்திய காங்கிரசு கட்சியின் பொதுச் செயலாளராக மரகதம் தேர்ந்தெடுக்கப்பட்டார்.

## ராஜீவ் காந்தியின் படுகொலை
திருபெரும்புதூரில் முன்னாள் நாடாளுமன்ற உறுப்பினராக இருந்த மரகதம், இந்தியப் பிரதமராக இருந்த ராஜீவ் காந்தி 1991ஆம் ஆண்டு நடைபெற்ற தேர்தல் பிரச்சாரத்தின் போது சந்திரசேகர் நடைபெற்ற பேரணியில் மரகதம் சந்திரசேகருடன் கலந்துகொண்டார்.

## இறப்பு
மரகதம் சந்திரசேகர் முதுமை மற்றும் உடல்நலக் குறைவால் 26 அக்டோபர் 2001 அன்று இறந்தார்.

## மேற்கோள்கள்

## வெளியிணைப்பு
* ஜெயலலிதா மன்னிப்பு கேட்க வேண்டும் ராஜீவ்காந்தி ஸ்ரீபெரும்புதூரில் படுகொலை செய்யப்பட்டது சம்பந்தமாக அறிக்கை
* Rajiv Gandhi Assassination: the political angle The Lady Vanishes

பகுப்பு:இந்திய அரசியல்வாதிகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:1917 பிறப்புகள்
பகுப்பு:2001 இறப்புகள்
பகுப்பு:காஞ்சிபுரம் மாவட்ட மக்கள்
பகுப்பு:10வது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
செக்கரியா (குரு)

**செக்கரியா** விவிலியம் மற்றும் திருக்குரானில் குறிப்பிடப்படும் நபர் ஆவார். விவிலியம் இவரை திருமுழுக்கு யோவானின் தந்தை எனவும் ஆரோன் குலத்தவர் எனவும் இறைவாக்கினர் எனவும் குறிக்கின்றது. இவர் இயேசுவின் தாய் மரியாவின் உறவினராகிய எலிசபெத்தின் கணவராவார்.

## விவிலியத்தில்
லூக்கா நற்செய்தியின் படி முதலாம் ஏரோதின் ஆட்சியின் போது இவர் வாழ்ந்தவர். இவர் அபியா வகுப்பைச் சேர்ந்த குரு ஆவார்.. இவர் மனைவி எலிசபெத்து. இவர்கள் இருவரும் கடவுள் பார்வையில் நேர்மையானவர்களாய் விளங்கினார்கள் எனவும் ஆண்டவருடைய அனைத்துக் கட்டளைகளுக்கும் ஒழுங்குகளுக்கும் ஏற்பக் குற்றமற்றவர்களாய் நடந்து வந்தனர் எனவும் விவிலியம் குறிக்கின்றது. இவர்கள் பிள்ளை இல்லாதிருந்தனர்; ஏனெனில், எலிசபெத்து கருவுற இயலாதவராய் இருந்தார். மேலும் அவர்கள் வயது முதிர்ந்தவர்களாயும் இருந்தார்கள்.

தம்முடைய பிரிவின்முறை வந்தபோது, செக்கரியா கடவுளின் திருமுன் குருத்துவப் பணி ஆற்றி வந்தார். குருத்துவப் பணி மரபுக்கு ஏற்ப, கோவிலுக்குள் சென்று தூபம் காட்டுவது யாரென்று அறியச் சீட்டுக் குலுக்கிப் போட்ட போது அது செக்கரியா பெயருக்கு விழுந்தது. அவர் தூபம் காட்டுகிற வேளையில் மக்கள் கூட்டத்தினர் அனைவரும் வெளியே இறைவனிடம் வேண்டிக்கொண்டிருந்தனர். அப்பொழுது கபிரியேல் தேவதூதர் தோன்றி அவருக்கு ஒரு மகன் பிறப்பார் என அறிவித்தார். இதனை நம்பாமல் செக்கரியா சந்தேகித்ததால் தாம் அறிவித்தவை நிறைவேறும் வரை செக்கரியாவை பேச்சற்றவராய் மாற்றினார். தம்முடைய திருப்பணிக் காலம் முடிந்ததும் செக்கரியா வீடு திரும்பினார். அதற்குப்பின்பு அவர் மனைவி எலிசபெத்து கருவுற்றார்.

இயேசு பிறப்பின் முன்னறிவிப்பின் போது கபிரியேலின் மூலம் எலிசபெத்து கருவுற்றிருப்பதை அறிந்த மரியா அவரை காண வந்தார். மரியா அவரொடு ஆறு மாதம் தங்கி உதவிபுரிந்தார் என விவிலியம் குறிக்கின்றது.

லிசபெத்து ஒரு மகனைப் பெற்றெடுத்தார். எட்டாம் நாளில் அவர்கள் குழந்தைக்கு விருத்தசேதனம் செய்ய வந்தனர்; செக்கரியா என்ற அதன் தந்தையின் பெயரையே அதற்குச் சூட்ட இருந்தார்கள். ஆனால் அதன் தாய் அவர்களைப் பார்த்து, ' வேண்டாம், அதற்கு யோவான் எனப் பெயரிட வேண்டும்' என்றார். 'குழந்தைக்கு என்ன பெயரிடலாம்? உம் விருப்பம் என்ன? ' என்று செக்கரியா நோக்கிச் சைகை காட்டிக் கேட்டார்கள். அதற்கு அவர் எழுதுபலகை ஒன்றைக் கேட்டு வாங்கி, ' இக்குழந்தையின் பெயர் யோவான் ' என்று எழுதினார். எல்லாரும் வியப்படைந்தனர். அப்பொழுதே அவரது வாய் திறந்தது; அவர் கடவுளைப் போற்றிப் புகழ்ந்தார்.

## மேற்கோள்கள்


பகுப்பு:திருமுறை நற்செய்திகளில் வரும் நபர்கள்‎
பகுப்பு:கிறித்தவ இறைவாக்கினர்கள்
பகுப்பு:லூக்கா நற்செய்தி
ஆஹா கல்யாணம் (திரைப்படம்)

**ஆஹா கல்யாணம்** என்பது 2014ல் வெளிவந்த தமிழ்த் திரைப்படமாகும். இது இந்தியில் வந்த பேண்ட் பஜா பாராத் Band Baaja Baaraat என்ற படத்தின் மறு உருவாக்கமாகும். இதில் நான் ஈ புகழ் நானி, வாணி கபூர், சிம்ரன் ஆகியோர் நடித்துள்ளனர். இதை விஷ்ணுவர்த்தன் உதவியாளர் கோகுல கிருஷ்ணன் இயக்கி உள்ளார். புகழ் பெற்ற இந்தித் திரைப்பட தயாரிப்பு நிறுவனமான யாஷ்ராஜ் பிலிம்ஸ் தயாரித்துள்ளது. இது பிப்ரவரி 21 அன்று வெளிவந்தது.

## நடிப்பு
* நானி (சக்திவேல்)
* வாணி கபூர் (சுருதி)
* சந்திரலேகா (சிம்ரன்)

## தயாரிப்பு
இப்படத்தின் ஒட்டு மொத்த குழுவுக்கும் சராசரி வயது 26-க்கு மேல் இருக்காது என்று இப்படத்தின் இயக்குநர் கூறியுள்ளார். தமிழ், தெலுங்கு என இரு மொழியில் தயாரிக்கப்பட்டுள்ளது.

## கதை சுருக்கம்
சுருதி கல்லூரி இறுதியாண்டு மாணவி. பகுதி நேரமாக திருமண ஒப்பந்த நிறுவனத்தில் வேலைசெய்கிறார். அந்தத் தொழிலில் பெரிய ஆளாக வேண்டும் என்பது அவரது கனவாக இருக்கிறது. திருமணத்தில் சுருதியைப் பார்க்கும் சக்திவேலுக்கு சுருதி மீது காதல் வருகிறது. சுருதியின் நட்பைப் பெற வேண்டும் என்பதற்காக அவருடன் தொழிலில் பங்குதாரராக சேர்த்துக்கொள்ள வேண்டுகிறார். முதலில் எதிர்த்தாலும், பின்பு சேர்த்துக்கொள்கிறார்.

இருவரும் இணைந்து அந்தத் தொழில் மிகப் புகழ் பெற்ற சந்திரலேகாவிடம் வேலைக்குச் சேர்ந்து தொழில் கற்றுக் கொள்ள நினைக்கிறார்கள். ஆனால் அங்கு அவர்களுக்கும் சந்திரலேகாவுக்கும் இடையே தொழில் ரீதியாக முரண்பாடு ஏற்பட்டு வெளியேறுகிறார்கள். உடனடியாகத் தங்கள் கெட்டி மேளம் என்ற நிறுவனத்தைத் தொடங்குகிறார்கள். குறைந்த செலவில் நன்றாக திருமணத்தை நடத்துவதால் அவர்களுக்கு வாடிக்கையாளர்கள் அதிக அளவில்  வருகிறார்கள். லட்சம் லட்சமாகச் சம்பாதிக்கிறார்கள்.

ஒரு வெற்றிக் கொண்டாட்டத்திற்குப் பிறகு இரவு தனியாக இருக்க நேரிடும்போது இருவருக்கும் இடையிலான உறவு உடல்ரீதியானதாக மாறிவிடுகிறது. இந்த இடத்தில் சுருதிக்கு, சக்தி மீது காதல் வந்துவிடுகிறது. ஆனால் இப்போது சக்தி ஏனோ தடுமாறுகிறான். இதனால் இருவருக்கும் இடையிலான உறவில் விரிசல் உண்டாகிறது. இருவரும் தனித்தனியே பிரிந்து தொழில் போட்டி செய்யும் அளவுக்கு அந்த விரிசல் வளர்ந்துவிடுகிறது. ஆனால் இருவருக்குமே தொழில் நன்றாக போகாததால் நஷ்டம் ஏற்படுகிறது. கடன் ஏற்படுகிறது.

இந்தச் சமயத்தில் ஒரு பெரிய பணக்காரர் கெட்டி மேள’த்தின் மூலம் திருமணம் செய்ய முன்வருகிறார். ஆனால் சுருதி, சக்தி இணைந்து செயல்பட்டால்தான் தருவேன் என ஒரு நிபந்தனை வைக்கிறார். நண்பர்கள் வற்புறுத்தல் காரணமாகவும், பணத்திற்காகவும் இருவரும் இணைந்து வேலைசெய்ய சம்மதிக்கிறார்கள். ஆனால் இதற்கிடையிலேயே சுருதிக்கு வேறு ஒருவருடன் நிச்சயதார்த்தமும் முடிந்துவிடுகிறது. அவர்களைக் கடனில் இருந்து மீட்க இந்தத் திருமணத்தை வெற்றிகரமாக நடத்தி முடிப்பது முக்கிய தேவையாக இருக்கின்றது. இந்தத் தடங்கலை முறியடித்தார்களா? இருவருக்குமான காதல் என்ன ஆனது? என்பதுதான் மீதிக் கதை.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பார்வதி கிருஷ்ணன்

**பார்வதி கிருஷ்ணன்** (*Parvathi Krishnan*) (மார்ச் 15, 1919 – பெப்ரவரி 20, 2014) ஒரு இந்திய அரசியல்வாதி, தொழிற்சங்க உறுப்பினர், முன்னாள் நாடாளுமன்ற உறுப்பினர் மற்றும் இந்திய கம்யூனிஸ்ட் கட்சியின் மூத்த தலைவருமாவார்.

## வாழ்க்கைக் குறிப்பு
பார்வதி மார்ச் 15, 1919 இல் பிறந்தார். இவரது பெற்றோர் பி. சுப்பாராயன், இராதாபாய் சுப்பராயன் ஆவர். ஆக்ஸ்போர்டு பல்கலைக்கழகத்தில் தனது பிஏ (ஹானர்ஸ்) பட்டப்படிப்பை முடித்தார். இந்திய கம்யூனிஸ்ட் கட்சியில் சேர்ந்து தனது அரசியல் வாழ்க்கையைத் தொடங்கினார். டிசம்பர் 1942 என். கே. கிருஷ்ணனை மணந்தார். இவர்களின் மகள் இந்திரா பிரியதர்ஷிணி ஆவார். இந்தியத் தரைப்படை முதன்மைத் தளபதியாக இருந்த ஜெனரல் பி. பி. குமாரமங்கலமும், கம்யூனிஸ்ட் தலைவராகவும் மத்திய அமைச்சராகவும் இருந்த மோகன் குமாரமங்கலமும் இவரது சகோதரர்கள்.

## தேர்தல்களில் பங்கேற்பு
1952 ஆம் ஆண்டில் நடைபெற்ற இந்திய நாடாளுமன்ற (மக்களவை) இடைத்தேர்தலில் கோயம்புத்தூர் மக்களவைத் தொகுதியில் போட்டியிட்டார். ஆனால் அத் தேர்தலில் அவர் வெற்றியடையவில்லை, மாறாக தேசிய காங்கிரஸ் கட்சியின் வேட்பாளர் என். எம். லிங்கம் வெற்றியடைந்தார். பின்னர் ஏப்ரல் 3, 1954 இல்  மாநிலங்களவை உறுப்பினராகத் தேர்ந்தெடுக்கப்பட்டு மார்ச் 12, 1957 வரை அப்பதவியில் நீடித்தார்.

1957 மற்றும் 1977 ஆண்டுகளில் நடந்த நாடாளுமன்றத் தேர்வுகளில் கோயம்புத்தூர் மக்களவைத் தொகுதியில் இந்திய கம்யூனிஸ்ட் கட்சியின் சார்பில் போட்டியிட்டு வெற்றி பெற்றார். 1974 ஆண்டின் இடைத்தேர்தலிலும் வெற்றி பெற்றார். 1962 ஆண்டில் நடைபெற்ற நாடாளுமன்றத் தேர்தலில் தேசிய காங்கிரஸ் கட்சியைச் சேர்ந்த பி. ஆர். இராமகிருஷ்ணனிடமும் 1980 ஆண்டு மக்களவைத் தேர்தலில் திராவிட முன்னேற்றக் கழகம் வேட்பாளர் இரா. மோகனிடமும் (கோயம்புத்தூர் தொகுதி) 1984 ஆண்டு மக்களவைத் தேர்தலில் அதிமுக வேட்பாளர் எம். தம்பிதுரையிடமும் (தருமபுரித் தொகுதியில்) போட்டியிட்டுத் தோல்வியடைந்தார்.

## மேற்கோள்கள்

## உசாத்துணை
* 
* 

பகுப்பு:1919 பிறப்புகள்
பகுப்பு:2014 இறப்புகள்
பகுப்பு:கோவை மக்கள்
பகுப்பு:மாநிலங்களவை உறுப்பினர்கள்
பகுப்பு:பொதுவுடமைவாதிகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:குமாரமங்கலம் குடும்பம்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஆவூரான்

**ஆவூரான்** ஆத்திரேலியாவின் மெல்பர்ன் நகரில் வசிக்கும் தமிழ் எழுத்தாளர். கவிதைகள், சிறுகதைகள், கட்டுரைகள் எழுதி வருகிறார். இவர் இலங்கையில் யாழ்ப்பாண மாவட்டம், நெடுந்தீவில் பிறந்தவர். இவரது முதல் சிறுகதைத் தொகுப்பு ’ஆத்மாவைத் தொலைத்தவர்கள்’ என்ற பெயரில் 2008 ஆம் ஆண்டில் வெளிவந்தது..

## மேற்கோள்கள்

## வெளி இணைப்புகள்
*ஆவூரானின் வலைப்பதிவு

பகுப்பு:ஈழத்து எழுத்தாளர்கள்
பகுப்பு:ஆஸ்திரேலியத் தமிழ் எழுத்தாளர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:நெடுந்தீவு நபர்கள்
பர்னபா

**பர்னபா** (), இயற்பெயர் **யேசேப்பு**, என்பவர் ஆதி கிறித்தவரும் இயேசுவின் சீடர்களுல் ஒருவரும் ஆவார். திருத்தூதர் பணிகள் 4:36இன் படி இவர் சைப்பிரஸில் வாழ்ந்த யூதராவார். திருத்தூதர் பணிகள் 14:14 இவரையும் ஒரு திருத்தூதர் எனக்குறிக்கின்றது. இவரும் பவுலும் திருத்தூது பயணங்கள் மேற்கொண்டு யூத கிறித்தவர்களிடம் புறவினத்தாரான கிறித்தவர்களுக்காக பரிந்து பேசினர். இவர்கள் இருவரும் எருசலேம் சங்கத்தில் கலந்து கொண்டனர். பர்னபா மற்றும் பவுல் அனத்தோலியாவில் தொழுகைக் கூடங்களுக்கு வந்திருந்த புறிவினத்தார் பலரை மனந்திருப்பினர்.

பர்னபாவைக்குறிது திருத்தூதர் பணிகள் நூலிலும் பவுலின் திருமுகங்களிலும் காணக்கிடைக்கின்றது. திர்தூளியன் இவரை எபிரேயருக்கு எழுதிய திருமுகத்தின் ஆசிரியர் எனக்குறிக்கின்றார்., ஆயினும் இதற்கு எவ்வித சான்றும் இல்லை.

சுமார் கி.பி 61இல் பர்னபா மறைசாட்சியாக சைப்பிரஸில் கொல்லப்பட்டார் என்பது மரபு. இவர் சைப்பிரஸ் மரபுவழி திருச்சபையினை நிறுவியவர் என நம்பப்படுகின்றது. கத்தோலிக்க திருச்சபையின் பொது நாள்காட்டியில் இவரின் விழா நாள் ஜூன் 11ஆம் ஆகும்.

கொலோசையர் (நூல்) 4இன் அடிப்படையில் பர்னபா, மாற்குவின் உறவினர் என நம்பப்படுகின்றது. சில மரபுகளின் படி எழுபது சீடர்களில் ஒருவராகக்கருதப்படும் அரிஸ்தோபுலுஸ் பர்னபாவின் சகோதரராக நம்பப்படுகின்றது.

## மேற்கோள்கள்


பகுப்பு:எழுபது சீடர்கள்
பகுப்பு:61 இறப்புகள்
பகுப்பு:கிறித்தவ இறைவாக்கினர்கள்
பகுப்பு:பவுலின் திருமுகங்களில் வரும் நபர்கள்
சூரத்துல் ஃபீல்

**சூரத்துல் ஃபீல்** (; ), திருக்குர்ஆனின் 105வது அத்தியாயம் ஆகும்.
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.
திருக்குர்ஆனின் 105 அத்தியாயமாகத் திகழும் சூரத்துல் ஃபீல் (யானை) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## சூரத்துல் ஃபீல் (யானை)

## மேற்கோள்கள்

## வெளி இணைப்புகள்
*அல்-குர்ஆன்
* Surah Al-Feel (Complete text in Arabic with English and French translations)

## பிற தகவல்கள்

பகுப்பு:திருக்குர்ஆன்
இலங்கை வடக்கு மாகாணப் பாடசாலைகளின் பட்டியல்

இலங்கையின் வட மாகாணத்தில் உள்ள பாடசாலைகள் 12 கல்வி வலயங்களுக்குள் பிரிக்கப்பட்டுள்ளன. இவை மேலும் 33 கல்விப் பிரிவுகளாகப் பிரிக்கப்பட்டுள்ளன. இம்மாகாணத்தில் ஏறத்தாழ 1,000 பாடசாலைகள் உள்ளன. இவற்றில் 11 தேசியப் பாடசாலைகள், 6 கட்டணம் அறவிடும் தனியார் பாடசாலைகள், ஏனையவை மாகாணப் பாடசாலைகள். மாகாணப் பாடசாலைகளில் அரசு உதவி பெறும் கட்டணம் அறவிடாத பாடசாலைகளும், பௌத்த பிரிவேனாக்களும் அடங்கும்.

## பாடசாலைகளின் பட்டியல்

## மேற்கோள்களும் குறிப்புகளும்
* 
* 

பகுப்பு:இலங்கைப் பாடசாலைகள்
பகுப்பு:வட மாகாணம், இலங்கை
பூச்சியம்மன்

**பூச்சியம்மன்** நாட்டார் தெய்வங்களில் ஒருவராவார். இவரை பொயிலாம் பூச்சியம்மாள் என்றும் மக்கள் அழைக்கின்றனர்.

## கதை
பள்ளர் பெண்ணான பூச்சியம்மன், மறவரான பட்டபிரானோடு காதல் செய்து ஓடிப்போனார். அதனையறிந்த பூச்சியம்மனின் சகோதரர்கள் ஏழ்வர் அவர்களைத் தேடி கொல்கின்றனர். அதில் இளைய சகோதரன் மட்டும் தன்னுடைய தங்கையைக் கொல்ல வேண்டாம் என்று கூறுகிறான். ஆனால் தங்களுடன் வர மறுத்த தங்கையை மற்றவர்கள் கொன்றுவிடுகிறார்கள். எனவே அவர்கள் வீடு திரும்பும் வழியில் இளைய சகோதரன் தவிர மற்றோர் இறந்து விடுகின்றனர். அதனால் இளைய சகோதரன் பூச்சியம்மனுக்கு கோயில் எழுப்பி வழிபடுகின்றார்.

## இவற்றையும் காண்க
* நாட்டுப்புறப் பெண் தெய்வங்கள்
## வெளி இணைப்புகள்
* பூச்சியம்மன் கதை

## ஆதாரங்களும் மேற்கோள்களும்

பகுப்பு:நாட்டுப்புறப் பெண் தெய்வங்கள்
கூட்டரசு மாவட்டம் (பிரேசில்)

**கூட்டரசு மாவட்டம்** (*Federal District*, ; ),  ஏப்ரல் 21, 1960இல் நிறுவப்பட்ட பிரேசிலின் 27 மாநிலங்களில் ஒன்றாகும்.   பிரேசிலின் மேட்டுப்பகுதியில் நடுவண் பகுதியில் அமைந்துள்ள கூட்டரசு மாவட்டம் 31 நிர்வாகப் பிரிவுகளாகப் பிரிக்கப்பட்டுள்ளது.  இந்த மாநிலத்தில்தான் பிரேசிலின் தலைநகரம் பிரசிலியா அமைந்துள்ளது. இங்கு கூட்டரசின் மூன்று அங்கங்களும் (சட்டவாக்க அவை, செயலாட்சியர், நீதித்துறை) இங்குள்ளன. இதன்  தட்பவெப்பநிலை இரண்டே பருவங்களைக் கொண்டுள்ளது. உலர்ந்த பருவத்தில்  (குளிர்காலம்),  குறிப்பாக வெப்பமிகு நாட்களின் மதிய நேரங்களில் ஈரப்பதம் மிகக் குறைவான நிலைகளை எட்டக்கூடும்.  நீருடைய செயற்கையான  பாரநோவா ஏரி இதற்கு தீர்வாகவே கட்டப்பட்டுள்ளது.

## மேற்சான்றுகள்

பகுப்பு:பிரேசிலின் மாநிலங்கள்
ஃபார் கிரை 3

**ஃபார் கிரை 3** (*Far Cry 3*) என்பது ஒரு வீடியோ விளையாட்டு ஆகும். இது யுபிசாஃப்ட் மொண்ட்ரியால் நிறுவனத்தால் உருவாக்கப்பட்டு நவம்பர் 29 2012 இல் வெளியிடப்பட்டது. இது மைக்ரோசாஃப்ட்டின் விண்டோஸ் மற்றும் பிளேஸ்டேசன் 3, எக்ஸ் பாக்ஸ் 360 போன்ற இயங்கு தளங்குகளுக்காக உருவாக்கப்பட்ட விளையாட்டு ஆகும். இதன் கதை இந்திய மற்றும் பசி்பிக் பெருங்கடலின் நடுவில் உள்ள பயங்கரமான கடற்கொள்ளையர்கள் கட்டுப்பாட்டில் உள்ள தீவில் நடக்கின்றவாறு அமைக்கப்பட்டுள்ளது. இந்தக் கதையின் முக்கிய நடிகர் ஜேசன் ப்ராடி தமது நண்பர்களைக் கடற் கொள்ளையர்களிடமிருந்து எப்படிக் காப்பாற்றுகிறார் என்பதே விளையாடும் ஆட்டமாக அமைக்கப்பட்டுள்ளது. மேலும் இது முந்தைய வெளியீட்டான ஃபார் கிரை 2 இன் கதையிலிருந்தும் சற்றே மாற்றப்பட்டு அமைக்கப்பட்டுள்ளது.

## கதாபாத்திரங்கள், கதை மற்றும் ஆட்டம்
ஃபார் கிரை 3 சில  திரைப்படத்தனமான  காட்சிகளுடன்  ஆரம்பமாகிறது, அதன்படி  முக்கியக் கதாபாத்திரமான ஜேசன் ப்ராடி மற்றும் அவனது நண்பர்களும் விடுமுறையைக் கொண்டாட விமான ஓட்டியான  ஜேசனின் தம்பி ரய்லியுடன் சேர்ந்து பாங்காக் செல்கிறார்கள்.

அங்கிருந்து சுற்றிபார்க்க அருகில் இருக்கும் தீவின் மேல் செண்டு கொண்டிருக்கும் பொழுது ஸ்கை டைவிங் செய்யத் திட்டமிடுகிறார்கள் உடனே எல்லோரும் அங்கிருந்து தீவை நோக்கி கீழே குதிக்கிறார்கள். குதித்த பிறகுதான் தெரிய வருகிறது அது கடற்கொள்ளையர்களின் கட்டுப்பாட்டில் இருக்கும் தீவு என்று’ அங்கு அவர்கள் எல்லோரும் கடற்கொள்ளையர்களிடம் மாட்டிக் கொள்கிறார்கள்.

## மேற்கோள்கள்

பகுப்பு:கணினி விளையாட்டுக்கள்
பகுப்பு:விண்டோஸ் விளையாட்டுக்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
நாம்ட்ரோலிங்

thumb|right|250px|நாம்ட்ரோலிங் புத்தவிகாரையில் புத்த பிக்குகள் (2006 இல்).

**நாம்ட்ரோலிங் நிய்ங்மபா மடம்** (*Namdroling Nyingmapa Monastery*) பத்மசம்பவர் நிறுவிய திபெத்திய பௌத்தக் கோட்பாடான 'நியிங்மபா'வை போதிக்கும் பெரிய அமைப்பாகும்.  இந்திய மாநிலமான கருநாடகத்தின் மைசூர் மாவட்டத்தில் உள்ள பைலக்குப்பே எனும் சிற்றூரில் அமைந்துள்ள இந்த நாம்ட்ரோலிங் மையம் ஏறத்தாழ 5000 லாமாக்களுக்கு (இருபால் துறவியருக்கும்) வாழ்விடமாகவும் மதக்கல்வி அளிக்கும் இடமாகவும் விளங்குகிறது.    திபெத் பாரம்பரிய முறையில் சிகிச்சையளிக்கும் மருத்துவமனையையும் இது கொண்டுள்ளது.

## வரலாறு
சீன-திபெத் இணைப்புக்கு முன்பாக திபெத்தில் இருந்த 'பல்யுல்' புத்தமதக் கல்வி நிலையத்தின் இரண்டாம் நிலைப் பொறுப்பில் இருந்த 'பெனார் ரின்போச்' (Penor Rinpoche) என்பவரால் 1963 இல் இவ்விகாரை தோற்றுவிக்கப்பட்டது. இந்த புத்தமதப் பல்கலைக்கழகத்தின் முழுப்பெயர் ‘தெக்சோக் நாம்ட்ரோல் ஷெத்ருப் டர்கியிலிங்’ என்பதாகும் ; சுருக்கமாக – நாம்ட்ரோலிங். எட்டு சதுர அடி பரப்பளவே கொண்ட, மூங்கிலினால் செய்யப்பட்ட ஒரு சிறு கோயில் போன்ற அமைப்புதான் நாம்ட்ரோலிங்கின் முதல் அமைவிடம். இந்திய அரசு வழங்கிய நிலத்தில், இக்கல்வி நிலையத்தை கட்டும் பணி தொடங்கிய போது, காட்டு யானைகளாலும், இன்னபிற காரணங்களாலும், மிகுந்த இடர்பாடுகளைச் சந்திக்க நேர்ந்தது.

## கட்டப்பட்ட கட்டிடங்கள் – காலவரிசை

• 1978 ஃபிப்ரவரி 17 ஆம் தேதி புத்தக் கல்லூரி (ஷேத்ரா) கட்டி முடிக்கப்பட்டது.

• 1999 செப்டம்பர் 24 ஆம் தேதி ‘பத்மசம்பவா புத்த விகாரை’ என்னும் புதிய கோயில் கட்டி முடிக்கப்பட்டு அர்ப்பணிக்கப்பட்டது. உள்ளூர்வாசிகள் இதைப் ‘பொற்கோயில்’ என்று அழைக்கின்றனர். இது  ஆயிரக்கணக்கான புத்தபிக்குகள் ஒரேசமயத்தில் வழிபட விசாலமாக உள்ளது.•	‘சோக்யால் ஷெத்ருப் டர்கியிலிங்’ எனப்படும் பெண் துறவிகளுக்கான மடம் 1993 நவம்பர் 27 ஆம் தேதி திறக்கப்பட்டது.

• குரு ‘ரின்போச்’க்காக ஒரு கோயில், 2004 ஆம் ஆண்டு டிசம்பர் 13 ஆம் தேதி தொடங்கப்பட்டது.

2008 ஆம் ஆண்டு வரையில் உள்ள நிலவரப்படி, நாம்ட்ரோலிங் கல்லூரியில் தங்குவதற்காக 150 க்கும் மேற்பட்ட அறைகள் உள்ளன. இந்நிலையத்தில் உள்ள துறவிகளின் எண்ணிக்கை மாறுபட்டுக்கொண்டிருக்கும். சமீபத்திய கணக்கெடுப்பின்படி 4000 க்கும் மேற்பட்ட பிக்குகளும், 800 பெண் துறவிகளும் இருப்பதாக அறியப்படுகிறது.

## விழாக்கள்
ஃபிப்ரவரி அல்லது மார்ச் மாதம் வரும் திபெத்திய புது வருடம் (லோசர்) சிறப்பாகக் கொண்டாடப்படுகிறது.  பாரம்பரிய லாமா நடனங்கள், கட்டிடங்களின் பக்கவாட்டில் ‘தங்கா’ எனப்படும் பெரிய அளவு சீலைகள் தொங்கவிடுதல், கட்டுப்பாடான ஊர்வலங்கள் என்று இரண்டு வாரங்கள் புத்தவிகாரையில் கொண்டாட்டங்கள் நடத்தப்படுகின்றன.

## இதனையும் காண்க
* பத்மசம்பவர்

## மேற்கோள்கள்


## வெளி இணைப்புகள்

*Namdroling Monastery in India
*Palyul Centers: Namdroling Monastery, South India 

பகுப்பு:கர்நாடகாவில் உள்ள கோயில்கள்
பகுப்பு:பௌத்த யாத்திரைத் தலங்கள்
சியாரா

**சியாரா** (*Ceará*, ) பிரேசிலின் 27 மாநிலங்களில் ஒன்றாகும். அத்திலாந்திக்குப் பெருங்கடலின் கரையோரமாக நாட்டின் வடகிழக்குப் பகுதியில் அமைந்துள்ளது. இது தற்போது மக்கட்தொகைப்படி பிரேசிலின் 8வது பெரிய மாநிலமாகவும் பரப்பளவில் 17வது மாநிலமாகவும் விளங்குகிறது.  இந்த மாநிலத்தில் பிரேசிலின் பல சுற்றுலா மையங்கள் அமைந்துள்ளன. இதன் தலைநகரமாக போர்த்தலேசா உள்ளது.

*சியாரா* என்பதன் நேரடிப் பொருள் "கிளியின் கீதம்" ஆகும். பிரேசிலின் முக்கிய எழுத்தாளரான ஓசே டெ அலென்கார், *சியாரா* என்பது பச்சை வண்ண நீரைக் குறிப்பதாகக் கூறுகிறார். மேலும் சிலர் இந்த கடலோர மாநிலத்தின் பெயர் நண்டு எனப் பொருள்படும்  *சிரியாரா*விலிருந்து வந்திருக்கலாம் என்கின்றனர். 

 நீளமுள்ள கடற்கரையால் இம்மாநிலம் புகழ்பெற்றது. தவிர இங்குள்ள மலைகளிலிருந்தும் பள்ளத்தாக்குகளிலிருந்தும் அயன மண்டல பழங்கள் கிடைக்கின்றன. தெற்கே தேசியக் காடான  *அராரிப்பெ* உள்ளது.
## மேற்சான்றுகள்

## பிற வலைத்தளங்கள்
* அலுவல்முறை அரசுத் தளம்
* சுற்றுலா வழிகாட்டி சியாரா 
* போர்த்தலேசா சுற்றுலா வழிகாட்டியும் நிலப்படங்களும் 

பகுப்பு:பிரேசிலின் மாநிலங்கள்
1978 உலகக்கோப்பை காற்பந்து

**1978 உலகக்கோப்பை காற்பந்து**, நான்காண்டுகளுக்கு ஒருமுறை நடக்கும் உலகக்கோப்பை காற்பந்தின் 11வது நிகழ்வாகும். இது  அர்கெந்தீனா சூன் 1 முதல் 25 வரை நடைபெற்றது.

அர்கெந்தீனா கூடுதல் நேரம் வரை சென்ற இறுதியாட்டத்தில்  நெதர்லாந்தை 3–1 என்ற இலக்குகளில் வென்று இந்த உலகக்கோப்பையை வென்றது. இது அர்கெந்தீனாவிற்கான முதல் கோப்பையாகும்.  உருகுவை, இத்தாலி, இங்கிலாந்து மற்றும் மேற்கு செருமனி நாடுகளை அடுத்து போட்டியை நடத்தி கோப்பையையும் வென்ற ஐந்தாவது  நாடாக ஆனது.   அர்கெந்தீனா, நெதர்லாந்து மற்றும் பிரேசில் முறையே தங்கம், வெள்ளி, வெண்கலப் பதக்கங்களை வென்றன.  

உலகக்கோப்பை போட்டிகளுக்கு முதன்முறையாக நூற்றுக்கு மேற்பட்ட நாடுகள்  இந்த உலகக்கோப்பையில் தான் பங்கேற்றன. முதன்மையான காற்பந்து அணியான உருகுவை தகுதிச் சுற்றுக்களில் தோற்றது குறிப்பிடத்தக்கது.

## மேற்சான்றுகள்

பகுப்பு:உலகக்கோப்பை காற்பந்து
பகுப்பு:1978 நிகழ்வுகள்
விழா நாயகன் எம். ஜி. ஆர்

**விழா நாயகன் எம். ஜி. ஆர்** என்பது கலைமாமணி கே. ரவீந்தர் என்பவர் முன்னாள் தமிழக முதல்வர் ம. கோ. இராமச்சந்திரன் அவர்களைப் பற்றி எழுதிய நூலாகும்.  ஆசிரியரான கே. ரவீந்தர் எம்.ஜி.இராமச்சந்திரன் குறித்து எழுதிய மற்றொரு நூல் பொன்மனச் செம்மல் எம்.ஜி.ஆர்.

விழா நாயகன் நூலை விஜயா பதிப்பகம் வெளியிட்டிருந்தது. 

விழா நாயகன் என்பது விழாத நாயகன் என்று பொருள்படும்படி ஆசிரியர் இந்நூலுக்குத் தலைப்பிட்டுள்ளார்.

## பொருளடக்கம்
* ராமச்சந்திரன்
* செம்மலின் வாழ்க்கைக்கு
* புரட்சி குமார்
* நெஞ்சு குளிர்ந்த நிகழ்ச்சி
* நீங்களே எங்கள் மன்னர்
* கலைக்கு விலை
* தசாவதாரம்
* தமிழுக்குச் சிறப்பு எழுத்து
* திரை ஏணி
* காவியம் எது
* நாளை நடப்பதை அறிந்தவர்
* தங்க நிழல்
* உங்களில் ஒருவன்
* பெண் சிரித்தால்
* பூட்டு வந்த பின்தான்
* என்னைப் போல் நீங்கள்
* உலகம் உருண்டை ஏன்
* ஜானு சொன்னது
* படத்தின் தலைப்பு
* நேற்று இன்று நாளை
* மூன்றெழுத்து வேந்தன்
* நல்ல நேரம்
* இதோ.. இவர்கள்
* டாக்டர் பட்டம் யாருக்கு
* தாய் சொல்லை தட்டவில்லை
* அவருடைய எண்ணம்
* ஆடவந்த தெய்வம்
* நட்பு என்பது
* இதய தெய்வம்
* மக்களின் நினைவோடு

## ஆதாரங்கள்


## வெளி இணைப்புகள்
* விழா நாயகன் எம்.ஜி.ஆர் நூல்
* விழா நாயகன் எம்.ஜி.ஆர் நூல்

பகுப்பு:விஜயா பதிப்பக நூல்கள்
பகுப்பு:எம். ஜி. ஆர். பற்றிய நூல்கள்
திருத்தந்தைப்பண்

**திருத்தந்தைப்பண்** அல்லது **பாப்பரசர் பண்** என்பது திருத்தந்தையோ அல்லது திருப்பீடத்தூதுவர், கர்தினால்கள் போன்ற திருத்தந்தையின் அதிகாரப்பூர்வ பதில் ஆள் பங்கேற்கும் விழா அல்லது கூட்டங்களில் திருத்தந்தையை போற்றிப்பாடப்படும் பண் ஆகும். வத்திகானின் அதிகாரப்பூர்வ ஏடுகளின் இது நாட்டுப்பண் அல்ல என வெளிப்படையாகக் குறிக்கப்பட்டாலும், வத்திக்கான் நகரின் தேசியக் கொடி ஏற்றப்படும் போது இப்பாடல் பாடப்படுவது வழக்கம். பிற நாடுகளும் இப்பாடலை வத்திக்கானின் நாட்டுப்பண் போன்று கருதி, நாட்டுப்பண் பாடப்படவேண்டிய இடங்களில் இதனைப்பயன்படுத்துகின்றன.

## தமிழ் வழக்கு

தமிழ் கத்தோலிக்கர்களிடையே இப்பண் பின்வருமாறு பாடப்படுகின்றது. ஆயினும் இது மூல பாடலில் தழுவல் ஆகும். அதன் மொழிபெயர்ப்பு அல்ல.

## தமிழ் மொழிப்பெயர்ப்பு

மூல பண்ணின் மொழிபெயர்ப்பு பின் வருமாறு:

## மேற்கோள்கள்


பகுப்பு:நாட்டுப்பண்கள்
பகுப்பு:வத்திக்கான்
பகுப்பு:திருப்பீடம்
2002 உலகக்கோப்பை காற்பந்து

**2002 உலகக்கோப்பை காற்பந்து** நான்காண்டுகளுக்கு ஒருமுறையான  காற்பந்து உலகக்கோப்பையின் 17வது நிகழ்வாகும். இதனை தென்கொரியாவும் சப்பானும் இணைந்து  மே 31 முதல் சூன் 30 வரை நடத்தின. ஆசியாவில் நிகழ்த்தப்பட்ட முதல் காற்பந்து உலகக்கோப்பைப் போட்டியாக  இது அமைந்தது. மேலும் இந்தப் போட்டிகள் தான்  *தங்க கோல்* எனப்படும் சமன்முறிப்பு விதியின் கடைசி நிகழ்வாகும். இறுதியாட்டத்தில் பிரேசில்  செருமனியை 2–0 என்ற கணக்கில் வென்று கோப்பையை ஐந்தாம் முறையாக கைப்பற்றினர்.
துருக்கி  தென் கொரியாவை 3–2 என்ற கணக்கில் வென்று மூன்றாமிடத்தை வென்றது.
முந்தைய உலகக்கோப்பையின் வெற்றியாளர்களாக கோப்பையை வைத்திருந்த பிரான்சு குழுநிலைகளிலேயே வெளியேறியது. 

## மேற்சான்றுகள்

## வெளி இணைப்புகள்

* 2002 FIFA World Cup Official Site (archived)
* 2002 FIFA World Cup at FIFA.com 
* RSSSF Archive of finals
* Planet World Cup - Korea/Japan 2002
* RSSSF Archive of qualifying rounds
* 2002 FIFA World Cup BBC Coverage
பகுப்பு:2002 உலகக்கோப்பை காற்பந்து
தேசிய ஆசிரியர்கள் அறிவியல் மாநாடு, இந்தியா

**தேசிய ஆசிரியர்கள் அறிவியல் மாநாடு** அறிவியல் கற்பிக்கும் பணியில் இருப்போர்க்கு அறிவியல் கல்வி மற்றும் கற்பித்தல் குறித்த அவர்களின் அறிவை, திறமையை புதுப்பித்துக்கொள்ளும் பொருட்டும் அவர்களது ஆற்றலை வெளிப்படுத்த களம் அமைத்துக் கொடுக்கும் பொருட்டும் கடந்த 2003ஆம் ஆண்டு முதல் மத்திய அரசின் அறிவியல் & தொழில்நுட்பத்துறை, தேசிய தகவல் தொழில்நுட்ப பரிமாற்றக்குழு ஆகிய அமைப்புகளால் தேசிய ஆசிரியர்கள் அறிவியல் மாநாடு இரண்டு ஆண்டுகளுக்கு ஒருமுறை நடத்தப்பட்டு வருகிறது. தமிழ்நாடு அறிவியல் இயக்கமும் புதுச்சேரியில் புதுவை அறிவியல் இயக்கம் இந்நிகழ்வை மாநில அளவில் ஒருங்கிணைத்து வருகிறன்றன.

## மாநாட்டின் நோக்கம்

அறிவியல் கற்பித்தலில் ஈடுபட்டிருக்கும் ஆசிரியர்களின் விமர்சனப்பூர்வமான கருத்துகளை வெளிக்கொண்டுவருதல், அதே நேரத்தில் அவர்களை உள்ளூர் அளவிலும் தேசிய அளவிலுமாக அத்துறையில் நிபுணத்துவம் பெறச்செய்தல். 

அறிவியல் கோட்பாடுகளை, விதிமுறைகளை விளக்க ஆசிரியர்கள் சுயமாகக் கண்டுபிடித்து பயன்படுத்தும் அவர்களது வகுப்பறை சார்ந்து பயன்படுத்தும் புதிய வழிமுறைகளையும் எளிய, குறைந்த செலவிலான அல்லது செலவற்ற கற்றல் கற்பித்தல் கருவிகளையும் வெளிக்கொண்டு வருதல், ஊக்குவித்தல். 

## அறிவியல், தொழில்நுட்பத்துறையில் ஆய்வுகளை ஊக்குவித்தல்

நடைமுறைப் படுத்தப்படுகின்ற புதிய பொருளாதாரக் கொள்கைகளான தனியார்மயமாக்கல், உலகமயமாக்கல் சூழலில் அறிவியல்பூர்வமான கல்வியில் விளைவுகள் குறித்த ஒரு பரந்த, விரிந்த கருத்துப்பரிமாற்றத்தினை உருவாக்குதல், அதன் மூலமாக தரமான கல்வியை மக்களுக்கு வழங்குதல். 

நடைமுறையில் இருக்கின்ற கல்வி அமைப்பிற்கு அப்பால் நாட்டின் தன்னிறைவான வளர்ச்சிக்கு உதவுகின்ற புதிய கல்விக்கோட்பாடுகளைக் கண்டறிவதற்கான ஆய்வுகளை ஊக்குவித்தல் ஆகியவை இம்மாநாட்டின் நோக்கங்களாக உள்ளன.

## மாநாட்டில் பங்கேற்கக் கூடியவர்கள்

துவக்க, நடுநிலைப்பள்ளி, உயர்நிலைப்பள்ளி மற்றும் மேல்நிலைப்பள்ளி ஆசிரியர்கள், தொழிற்கல்வி ஆசிரியர்கள், மாவட்ட ஆசிரியர் கல்வி பயிற்சி நிறுவன விரிவுரையாளர்கள், அனைவரும் கல்வி இயக்க ஆசிரியர் பயிற்றுநர்கள், பல்கலைக்கழகம் மற்றும் கல்லூரிகளில் பணிபுரியும் பேராசிரியர்கள், விஞ்ஞானிகள் மற்றும் தமிழ்நாடு அறிவியல் இயக்கம் போன்ற அறிவியல் பரப்பும் பணிகளை மேற்கொள்கின்ற அமைப்புகளின் செயல்பாட்டாளர்களும் பங்கேற்கலாம்.

## மேற்கோள்கள்

பகுப்பு:மாநாடுகள்
விக்டர் யானுக்கோவிச்

**விக்டர் ஃபெதரோவிச் யானுக்கோவிச்** (*Viktor Fedorovych Yanukovych* (உக்ரைனியம்: Ві́ктор Фе́дорович Януко́вич, ; ; பிறப்பு: 9 சூலை 1950) என்பவர் உக்ரைனிய அரசியல்வாதியும், உக்ரைனின் முன்னாள் அரசுத்தலைவரும் ஆவார். இவர் 2010 பெப்ரவரியில் அரசுத்தலைவராக தேர்தல் மூலம் தேர்ந்தெடுக்கப்பட்டார். நான்கு ஆண்டுகளின் பின்னர் 2014 பெப்ரவரி 22 இல் உக்ரைனிய நாடாளுமன்றத்தில் கொண்டுவரப்பட்ட நம்பிக்கையில்லாத் தீர்மானம் மூலம் பதவியில் இருந்து அகற்றப்பட்டார். 2014 பெப்ரவரியில் இடம்பெற்ற அரசுக்கு எதிரான ஆர்ப்பாட்டங்களில் படுகொலைகளுக்கு உத்தரவிட்டமைக்காக இவர் மீது 2014 பெப்ரவரி 24 இல் கைதாணை பிறப்பிக்கப்பட்டது.

## மேற்கோள்கள்

## வெளி இணைப்புகள்

* Yanukovych Personal Information Service

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:உக்ரைனிய அரசியல்வாதிகள்
பகுப்பு:உக்ரைனிய அரசுத்தலைவர்கள்
பாகையா

**பாகையா** (*Bahia*) பிரேசிலின் 26 மாநிலங்களில்  ஒன்றாகும். அத்திலாந்திக்குப் பெருங்கடலின் கரையோரத்தில் நாட்டின் கிழக்குப் பகுதியில் இந்த மாநிலம் அமைந்துள்ளது. இதன் தலைநகரமாகவும் பெரிய நகரமாகவும் சவ்வாதோர் விளங்குகிறது.  சாவோ பாவுலோ, மினாஸ் ஜெரைசு, இரியோ டி செனீரோ மாநிலங்களை அடுத்து ஐந்தாவது பெரிய மாநிலமாக விளங்குகிறது.  "பாகையா" என்ற பெயர்  "வளைகுடா" என்ற பொருளுடைய *பாயியா* என்ற போர்த்துகேய சொல்லிருந்து வந்துள்ளது.

## உசாத்துணைகள்
* அனாடெலியா ஏ. ரோமோ. *Brazil's Living Museum: Race, Reform, and Tradition in Bahia* (வட கரோலினாப் பல்கலைக்கழக அச்சகம்; 2010) 221 பக்கங்கள்; ஆபிரிக்க-பிரேசிலிய மக்கள் பெரும்பான்மையாக உள்ள வடகிழக்கு மாநிலமான பாகையாவின் அடையாள மாற்றத்தை அலசுகிறது; அடிமைத்தனம் ஒழிக்கப்பட்ட 1888 முதல் 1964இன் பிரேசிலின் இராணுவ ஆட்சிக் காலம் வரையுள்ள வரலாற்றைப் பதிவு செய்கிறது.

## மேற்சான்றுகள்

## புற இணைப்புகள்
* ANP report on the Reconcavo Basin 

* All about Salvador Bahia Brazil 
* Bahia from Salvador to Porto Seguro 
*   discovering Bahia in your language
* Population of Bahia
* Cities in the South of Bahia
* Travel editorial to Bahia with German Star Indira Weis
*  A Most Accurate Picture of Brazil is a map from 1630 of the Bahia region

பகுப்பு:பிரேசிலின் மாநிலங்கள்
கஜமுக அனுக்கிரக மூர்த்தி

**கஜமுக அனுக்கிரக மூர்த்தி** எண்ணற்ற சிவ வடிவங்களுள் ஒன்றாகும். இவ்வடிவினை சைவ சமயக் கலைக் களஞ்சியம்  64 சிவவடிவங்களில் ஒன்றாகக் குறிப்பிடுகிறது. இத்திருவடிவம் கஜமுகனான விநாயகருக்கு அருளியதாகும். இத்திருவுருவத்தினை *கஜமுக அனுக்கிரகர்* என்றும் அழைக்கப்படுகிறார்.

## சொல்லிலக்கணம்

## வேறு பெயர்கள்
* விநாயகருக்கு அருளிய வடிவு
* கணபதீச்சரமுடையார்
* கணபதீச்சரமுடைய மகாதேவர்

## தோற்றம்

## உருவக் காரணம்
கஜாமுகசுரனைக் கொன்றப் பிறகு விநாயகர், தேவர்களுடன் கையிலைக்கு வந்தார். அங்கு சிவபெருமான் உமை தம்பதிகளுக்கு தேவர்கள் விநாயகரின் பெருமைகளைக் கூறினர். தேவர்கள் புகழுவதைக் கேட்ட விநாயகரின் தந்தையான சிவபெருமான், அவரைத் தூக்கி மடியில் வைத்து ஆசிவழங்கினார், இவ்வடிவம் கஜமுக அனுகிரக மூர்த்தி எனப்படுகிறது.

## இலக்கியங்களில் இவ்வடிவம்

## கோயில்கள்

## வெளி இணைப்புகள்
*  சண்டேச அனுக்கிரக மூர்த்தி தினமலர் கோயில்கள் தளம்

பகுப்பு:சிவ உருவத்திருமேனிகள்
மினாஸ் ஜெரைசு

**மினாஸ் ஜெரைஸ்** (*Minas Gerais*, ) பிரேசிலின்  26 மாநிலங்களில் ஒன்றாகும். மக்கட்தொகைப்படி நாட்டின் இரண்டாவது மாநிலமாகவும்  மொத்த உள்நாட்டு உற்பத்தியில் மூன்றாவதாகவும் பரப்பளவில் நான்காவதாகவும் விளங்குகிறது. இதன் தலைநகரமும் பெரிய நகரமுமான பெலோ அரிசாஞ்ச் இலத்தீன் அமெரிக்காவிலேயே முதன்மையான ஊரக மற்றும் நிதிய மையமாக விளங்குகிறது.  மேலும் இந்நகரம் சாவோ பாவுலோ, இரியோ டி செனீரோ, சவ்வாதோர், பிரசிலியா மற்றும் போர்த்தலேசாவை அடுத்து ஆறாவது மிகப்பெரிய ஊரககுடியிருப்புத் தொகுதியாக உள்ளது.  5,500,000 மக்கள் வாழும் பெருநகர் பகுதி  சாவோ பாவுலோ, இரியோ டி செனீரோ நகரங்களை அடுத்து மூன்றாவதாக உள்ளது. பெலோ அரிசாஞ்ச்சில் பிறந்த பிரேசிலின் தற்போதைய தலைவர்  டில்மா ரூசெஃப் உட்பட பிரேசிலின் பெரும்பாலான குடியரசுத் தலைவர்கள் இந்த மாநிலத்தில் இருந்து தான் வந்துள்ளனர். 

 பரப்பளவுள்ள இந்த மாநிலம் பிரேசிலின் நான்காவது பெரிய மாநிலபாக உள்ளது. காப்பி மற்றும் பால் (பானம்) தயாரிப்பில் முன்னணியில் உள்ளது.  மேலும் மரபார்ந்த கட்டிடக்கலை மற்றும் குடியேற்றவாத கலைகளின் உறைவிடமான பல வரலாற்றுச் சிறப்பு மிக்க நகரங்கள் இம்மாநிலத்தில் அமைந்துள்ளன.  

## புவியியல்

## மேற்சான்றுகள்

பகுப்பு:பிரேசிலின் மாநிலங்கள்
ஏகபாதத்ரி மூர்த்தி

**ஏகபாதத்ரி மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவர். இத்திருவுருவத்தில் சிவபெருமான் ஒரு பாதம் கொண்டும், அவரின் வலது புறம் பிரம்மாவும், இடது புறம் திருமாலும் ஒடுக்கும் நிலையில் இருக்கின்றார்கள்.

மயிலாடுதுறை அருகே இடைமருது தளத்தில் இத்திருவுருவம் காணப்படுகிறது. 

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்

## கோயில்கள்

## மேலும் காண்க
* ஏகபாத மூர்த்தி

## மேற்கோள்கள்

பகுப்பு:சிவ உருவத்திருமேனிகள்
அசுவாரூட மூர்த்தி

**பரிமேலழகர்** அல்லது **அசுவாரூட மூர்த்தி** என்பது, ஈசனின் அறுபத்து நான்கு திருவுருவங்களில் ஒன்றாகும். மணிவாசகருக்கு அருள்வதற்காக, ஈசன் கொண்ட திருக்கோலமே இப்பரிமேலழகர் திருக்கோலம் ஆகும்.

## திருக்கோலம்
பரிமேலழகரின் திருக்கோலத்தை மணிவாசகரும், திருவாலவாயுடையார் புராணமும் வருமாறு வருணிக்கிறார்கள்.

::வெள்ளைக் கலிங்கத்தர் வெண்திரு முண்டத்தர்
::பள்ளிக்குப் பாயத்தர் அன்னே என்னும்
::பள்ளிக்குப் பாயத்தர் பாய்பரி மேற்கொண்டென் - அன்னைப்பத்து 07

::மன்னியநித் திலமாலை நில வெறிப்ப
::மாணிக்கக் குண்டலங்கள் வெயில் விரிப்பத்
::துன்னுலகுக்கு ஒருகுதிரை யாளாம் சோதி
::சோதிவிடு குப்பாயம் மெய்ப்பால் மின்ன,
::முன்னைமறைப் பரியைநெறி ஐந்தும் ஓங்க
::முடுகிவலம் இடம்பரிவத் தனம்செய் வித்து
::மின்னுண்மணிப் பொலன்கலினக் குசை வலித்து
::விளங்குகர வாளம் கை துளங்க வந்தான்” - நரி பரியான திருவிளையாடல் 34

வெண்ணிறாடை புனைந்து, கம்பீரமான தோற்றத்தில், மணிக்குண்டலமும், முத்துமா்லையும் தரித்தவராக குதிரை மீது காட்சி தருகின்றார் பரிமேலழகர். அவரது திருக்கரங்களில் ஒன்று, குதிரைக் கடிவாளத்தைத் தாங்கியதாகவும், மறுகரம் வெண்குடையொன்ரு தாங்கியதாகவும் அமையும்படி சித்தரிக்கப்படுவதுண்டு.

## தொன்மம்
பரிமேலழகர் திருக்கோலத்தின் வரலாற்றைத் தமிழ் நூல்களான [திருவிளையாடல் புராணம்]], திருவாலவாயுடையார் புராணம் என்பன கூறுகின்றன. மணிவாசகரிடம் பொன் கொடுத்து, குதிரை வாங்கி வர அனுப்பிய பாண்டிய மன்னன், அவர் அப்பொன்னை சிவப்பணிக்களித்தது அறிந்து சீற்றமுற,  ஈசன் ஆணையால், ஆவணி மூலமன்று குதிரைகள் வரும் என்்று உறுதிகூறுகின்றார் மணிவாசகர். சொன்னாற்போலவே, பெருமளவு குதிரைகள் வந்துசேர்வதுடன், அவற்றுக்குத் தலைமை தாங்கி ஈசனே பரிமேலழகராக எழுந்தருள்கின்றார். பின், அக்குதிரைகள் தம் சுயவடிவான நரி வடிவம் கொள்வதும், மன்னன் சிவன் லீலையை அறிந்துகொள்வதும் அந்நூல்களில் விரித்துரைக்கப்பட்டுள்ளது. 

## வழிபாடு
மதுரை போன்ற சில தலங்களில், இத்திருவிளையாடல் ஆண்டுதோறும் நிகழ்த்திக் காட்டப்படும் போது, எழுந்தருளி பரிமேலழகர் கோலம் பூண்கின்றார்.

## அடிக்குறிப்புகள்

பகுப்பு:சிவ உருவத்திருமேனிகள்
குரு மூர்த்தி

**குரு மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவர். மாணிக்கவாசகருக்கு குருவாகத் தோன்றி திருவைந்தெழுத்தினை உபதேசித்த சிவவடிவம் குரு மூர்த்தியாகும்.

## திருவுருவக் காரணம்
மாணிக்கவாசகர் தன் மன்னின் ஆணைக்கிணங்க குதிகள் வாங்க செல்லும் வழியில் திருப்பெருந்துறையை அடைந்தார். அங்கு இறைவன் குருவாக வந்து மாணிக்கவாசகருக்கு திருவைந்தெழுத்தினை கற்பித்தார். 

## மேலும் காண்க

## மேற்கோள்கள்

பகுப்பு:சிவ உருவத்திருமேனிகள்
எல்லாம் வல்ல சித்தர்

**எல்லாம் வல்ல சித்தர்** என்பவர் ஒரு சித்தராவார். இவரை சிவபெருமானின் மனித வடிவாக வழிபடுகின்றனர். திருவிளையாடல் புராணத்தில் எல்லாம் வல்ல சித்தரான படலத்தில் இவரைப் பற்றிய குறிப்புகள் உள்ளன. மீனாட்சி சுந்தரேசுவர் கோயிலில் வாழ்ந்து வந்த சித்தர் பல்வேறு சித்துகளைச் செய்து கொண்டிருந்தார். கல் யானை ஒன்றுக்கு எல்லாம் வல்ல சித்தர் கரும்பினைக் கொடுத்தார், அக் கல்யானையானது கரும்பினை தின்றது. இதனை அறிந்த அபிஷேகப் பாண்டியன் சித்தரை அரண்மனைக்கு அழைத்து வரும்படி சேவகரிடம் கூறினார். ஆனால் சேவர்களின் அழைப்பினை சித்தர் ஏற்கவில்லை. இதனால் பாண்டியரே சித்தரைக் காண வந்தார். அப்போது சித்தரின் மகிமையால் மீண்டும் கல்யானை உயிர்ப்பெற்று மன்னின் முத்துமாலையை தின்றது. இதனால் கோபம் கொண்ட மன்னன், கல்யானையும், சித்தரையும் தண்டிக்க சேவர்களை அனுப்பினார்.

எல்லாம் வல்ல சித்தரின் பார்வையால் சேவகர்கள் கல்லாக, சித்தரே சிவனென்று உணர்ந்த பாண்டிய மன்னன் எல்லாம் வல்ல சித்தரிடம் மன்னிப்புக் கோரினார். அதனால் கல்யானை தின்ற முத்து மாலையை மீட்டு தந்துவிட்டு சித்தர் மறைந்துவிட்டார்.

## கோவில்

எல்லாம் வல்ல சித்தருக்கான சந்நிதி மதுரை மீனாட்சியம்மன் சுந்தரேசுவர் கோயிலில் உள்ளது. இச்சந்நிதி அமைந்திருக்கும் இடத்தில்தான் பாண்டிய மன்னனுக்கு சித்தர் கல்யானை கொண்டு திருவிளையாடல் நடத்தியதாகக் கூறப்படுகிறது. இச்சந்நிதியானது கோவிலின் வடமேற்கில் உள்ள துர்கை சன்னதியின் இடப்புறத்தில்  அமைந்துள்ளது.

## இவற்றையும் காண்க

## ஆதாரங்கள்

பகுப்பு:சிவ வடிவங்கள்
பெர்னம்புகோ

**பெர்னம்புகோ** (*Pernambuco*) பிரேசிலின் 26 மாநிலங்களில் ஒன்றாகும். நாட்டின் வடகிழக்கு  பகுதியில் அமைந்துள்ள இந்த மாநிலத்தின் தலைநகரம் ரெசிஃபி ஆகும். இந்த மாநிலத்தில் பெர்னான்டோ டெ நோரோன்கா தீவுக்கூட்டம் உள்ளது. இந்த மாநிலத்தின் வடக்கே பாராயிபாவும் சியாராவும், மேற்கே பியாயுயி மாநிலமும், தெற்கே  ஆலகோவாசும்  பாகையாவும் அமைந்துள்ளன; கிழக்கு எல்லையாக அத்திலாந்திக்குப் பெருங்கடல் உள்ளது.  

இந்த மாநிலத்திலுள்ள பிரேசிலின் இரண்டாவது தொன்மையான நகரமான ஒலின்டாவை 1982இல்  ஐக்கிய நாடுகள் கல்வி, அறிவியல், பண்பாட்டு நிறுவனம் மாந்த வரலாறு மற்றும் பண்பாட்டு மரபுரிமையாக அறிவித்துள்ளது.  இங்கும் ரெசிஃபியிலும் பிரேசிலின் மரபார்ந்த பல *கார்னிவல்கள்*  கொண்டாடப்படுகின்றன. இரு நகரங்களிலும் போர்த்துக்கேய கட்டிடக்கலையைக் காணலாம்; நூற்றாண்டுகள் பழைமையான மாளிகைகளும் தேவாலயங்களும் கட்டப்பட்டுள்ளன. பல கிலோமீட்டர்கள் நீளமான கடற்கரைகள் அமைந்துள்ளன.  நில நடுக்கோட்டிற்கு அண்மையில் உள்ளதால் ஆண்டு முழுமையும் சூரிய ஒளி கிட்டுகிறது; சராசரி வெப்பநிலை 26&nbsp;°C (79&nbsp;°F)ஆக உள்ளது.

படிமம்:Fernando noronha.jpg|பெர்னான்டோ டெ நோரோன்கா தீவுகள்
படிமம்:Recife e suas pontes.jpg|ரெசிஃபி அன்டிகோ ("பழைய ரெசிஃபி")
படிமம்:Parque Nacional do Catimbau - Pernambuco - Brasil.jpg|கட்டிம்பு பள்ளத்தாக்கு - பிரேசிலின் இரண்டாவது பெரிய தொல்லியல் களம்
படிமம்:Vista do Sítio Histórico de Olinda.jpg|ஒலின்டா - உலகப் பாரம்பரியக் களம்
படிமம்:Recife n s do carmo.jpg|நோசா செனோரா டோ கார்மோ தேவாலயம்
படிமம்:Bonecos de Olinda - Pernambuco, Brasil.jpg|மாபெரும் பொம்மைகள் - ஒலின்டா தெருவிழா (*கார்னிவல்*)

## மேற்சான்றுகள்

பகுப்பு:பிரேசிலின் மாநிலங்கள்
தூக்கம் (விலங்கியல்)

பொதுப்பயன்பாட்டில் உடலுக்கு வெளியில் நீட்டக்கூடியதாக அமைந்த விலங்குகளின் உடற்பாகங்கள் **தூக்கங்கள்** எனப்படும். இது விலங்குகளின் உணர்கொம்பு, மூட்டுக்காலிகளின் வாயுறுப்புகள், பூச்சிகளின் செட்டைகள், பறவைகளின் இறக்கைகள், செவுள்கள், முன்னவயவங்கள் பின்னவயவங்கள், கால்கள், மீன்களின் துடுப்புச் செட்டை, பாலுறுப்பு, வால் என்பவற்றை உள்ளடக்கும்.

## மேற்கோள்கள்

பகுப்பு:விலங்கியல்
பகுப்பு:விலங்கின உடற்கூற்றியல்
டாஷீல் ஹாம்மெட்

**சாமுவேல் டாஷீல் ஹாம்மெட்** (மே 27,1894 - ஜனவரி 10, 1961) ஒரு பயங்கர குற்றங்கள் மற்றும் பல துப்பறியும் புதின எழுத்தாளர் ஆவார்.மேலும் இவர் சிறுகதைகள், திரைக்கதை எழுத்தாளராகவும் மற்றும் அரசியல் ஆர்வலராகவும் இருந்தார். அவரின் படைப்புகளில் சாம் ஸ்பேட் (*மால்தீஸ் பால்கான்*), நிக் மற்றும் நோரா சார்லஸ் (*தி தின் மேன்*), மற்றும் கான்டினென்டல் ஒப் (*ரெட் ஹார்வெஸ்ட் அண்ட் டைன் கார்ஸ்*) ஆகியவை குறிப்பிட தக்கதாகும்.டைம் பத்திரிக்கை, 1923 மற்றும் 2005 இடையே வெளியிடப்பட்ட சிறந்த 100 ஆங்கில மொழி நாவல்களின் பட்டியலில் 1929 ஆம் ஆண்டு வெளிவந்த இவரின் "*ரெட் ஹார்வெஸ்ட்*" புதினமும் இடம்பெற்றுள்ளது.

## மேற்கோள்கள்
 

பகுப்பு:1894 பிறப்புகள்
பகுப்பு:1961 இறப்புகள்
பகுப்பு:அமெரிக்க எழுத்தாளர்கள்
அத்திப்பாக்கம்

**அத்திப்பாக்கம்** (*Athipakkam*) என்பது தமிழ்நாட்டின் விழுப்புரம் மாவட்டத்தில் ஒலக்கூர் ஊராட்சி ஒன்றியத்தில் அமைந்துள்ள ஒரு சிற்றூர் ஆகும்.  இது திருக்கோயிலூர் திருவண்ணாமலை நெடுஞ்சாலையில் உள்ளது.

## அமைவிடம்
இந்த ஊரானது மாவட்ட தலைநகரான விழுப்புரத்தின் வடக்கே 53 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 120 கிலோமீட்டர் தொலைவிலும் உள்ளது. இது விழுப்புரம் மாவட்டத்தில் காஞ்சிபுரம் மாவட்டத்தின் எல்லையில் உள்ளது.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
நாட்டுப்புறக் கதைக் களஞ்சியம்

**நாட்டுப்புறக் கதைக் களஞ்சியம்** என்பது கி. ராஜநாராயணன் தலைமைத் தொகுப்பாளராக இருந்து வெளியிடப்பட்ட நாட்டார் கதைத் தொகுப்பு நூலாகும். இந்நூலினை தொகுப்பதில் இவருடன், சண்முகசுந்தரம், கழனியூரன், பாரதிதேவி ஆகியோரும் பணியாற்றியுள்ளனர். தமிழ் மொழியில் செவிவழிக் கதைகளாக உலாவிய 378 நாட்டுப்புறக் கதைகளை இந்நூலில் தொகுத்துள்ளனர்.

ஆயிரத்து இருநூற்று இருபது பக்கங்கள் கொண்ட இந்நூலினை சாகித்திய அகாதமி பதிப்பகம் வெளியிட்டுள்ளது.

இந்நூலின் ஆங்கிலப் பதிப்பானது ப்ரீதம் சக்ரவர்த்தியின் மொழிப்பெயர்ப்பில் 2009ஆம் ஆண்டில் பிளாப்ட் பதிப்பகம் (Blaft Publications) வெளியிடப்பட்டது.

## மேற்கோள்கள்

## வெளி இணைப்புகள்
* நாட்டுப்புறக் கதைக் களஞ்சியம்

பகுப்பு:நாட்டுப்புறவியல் தமிழ் நூல்கள்
கொல்லிமலை மக்களின் நாட்டுப்புற இலக்கியங்கள்

**கொல்லிமலை மக்களின் நாட்டுப்புற இலக்கியங்கள்** அ. பிறைமதி தொகுத்துள்ள நாட்டாரியல் நூலாகும். இந்நூலை பாவை பதிப்பகம் வெளியிட்டுள்ளது. தனலட்சுமி சீனிவாசன் கல்வி நிறுவனங்களின் தாளலர் அ.சீனிவாசன் பாராட்டுரை எழுதியுள்ளார். 

## பொருளடக்கம்
* பாடல்கள்
* கதைப் பாடல்கள்
* கதைகள்
* பழமொழிகள்
* விடுகதைகள்
*

பகுப்பு:பாவை பதிப்பக நூல்கள்
பகுப்பு:நாட்டுப்புறவியல் தமிழ் நூல்கள்
சிவன் (நூல்)

**சிவன்** என்பது ப. முத்துக்குமாரசுவாமி எழுதிய நூலாகும். இந்நூலில் சிவ வழிபாட்டினையும், சைவ சமயக் கடவுளான சிவனைப் பற்றியும் ஆசிரியர் எழுதியுள்ளார். இந்நூலை பழனியப்பா பிரதர்ஸ் வெளியிட்டுள்ளனர். இந்நூலுக்கு ஆசியுரையை குன்றக்குடி பொன்னம்பல அடிகளாரும், அணிந்துரையை இரா. செல்வக் கணபதியும் எழுதியுள்ளனர்.

பகுப்பு:பழனியப்பா பிரதர்ஸ் நூல்கள்
பகுப்பு:சைவ சமய நூல்கள்
தாதரம்மன்

**தாதரம்மன்** நாட்டார் தெய்வங்களில் ஒருவராவார். 

மதுரையில் ரெங்கநாதன் - தாதரம்மை தம்பதியினர் குழந்தையின்றி இருந்தனர். இதனால் தாதரம்மை பல்வேறு தெய்வங்களுக்கு நோம்பிருந்தும், பல்வேறு கோயில்களுக்கு யாத்திரை சென்றும் வந்தார். அவ்வாறு யாத்திரக்கு செல்லும் வழியில் குறத்தியொருத்தி தாதரம்மையின் குலதெய்வத்திற்கு கோயில் எழுப்பும் படியும், அவ்வாறு கோயில் எழுப்பினால் ஆண் குழந்தை பிறக்குமென்றும் கூறினார். 

குறத்தி கூறியபடியே தாதரம்மையும், ரெங்கநாதனும் குலதெய்வத்திற்கு கோயில் எழுப்பினார்கள். அவர்களுக்கு குழந்தைப் பிறந்தது. அக்குழந்தைக்கு பாலகன் என்று பெயரிட்டனர். அன்பாக வளர்ந்த  பாலகன் பள்ளி செல்ல மறுத்து, வீட்டிலிருந்த நகை மற்றும் பணத்துடன் காட்டிற்குள் ஓடினார். இதனை கண்ட மணவாளன் என்பவன் பாலகனை காட்டிற்குள் கொன்று நகைகளை கைப்பற்றினான். 

பள்ளிக்கு சென்று திரும்பாத பாலகனைத் தேடிய ரெங்கநாதனும், தாதரம்மையும் காட்டில் பாலகன் இறந்திருப்பதை அறிந்து கவலையுற்று மடிந்தனர். மகனுடைய மரணத்தை தாங்காது இறந்தவர்கள் என்பதால், தாதரம்மையை தெய்வமாக வணங்குகின்றனர்.

பகுப்பு:நாட்டுப்புறப் பெண் தெய்வங்கள்
வ. உ. சிதம்பரம் பிள்ளை (நூல்)

**வ. உ. சிதம்பரம் பிள்ளை** என். சம்பத், பெ. சு. மணி ஆகியோர்களால் எழுதப்பட்ட நூலாகும். இந்நூலை பப்ளிகேஷன்ஸ் டிவிஷன்ஸ் வெளியிட்டுள்ளது. இந்நூலில் வ. உ. சியின் வாழ்க்கை வரலாற்றினை சம்பவங்களாக எழுதியுள்ளனர்.

## பொருளடக்கம்
* எதிர்ப்புச் சூழலின் உருவாக்கம்
* மாவீரனின் தோற்றம்
* அரசியல் வானில் எழுஞாயிறு
* சுதேசி இயக்கமும், கப்பலோட்டிய சாதனையும்
* விடுதலைப் போராட்டம் களத்தில்
* அடக்குமுறைகளும் வரலாறு காணாத சாதனையும்
* செக்கிழுத்த செம்மலின் சிறைவாசம்
* சிறைவாசத்திற்குப் பின் தொடர்ந்த பணிகள்
* காந்தி சகாப்தத்தில் வ.உ.சி
* வ.உ.சியின் தமிழ்த் தொண்டு
* முடிவுரை

பகுப்பு:பப்ளிகேசன்ஸ் டிவிசன்ஸ் நூல்கள்
பகுப்பு:வாழ்க்கை வரலாறு
பட்டபிரான்

**பட்டபிரான்** நாட்டார் தெய்வங்களுள் ஒருவராவார். இவர் மறவர் இனத்தினைச் சேர்ந்தவர்.  பொயிலாம் பூச்சியம்மன் எனும் பள்ளர் இனப்பெண்ணின் மேல் காதல் கொண்டு, அவருடன் உடன் போக்காக சென்றதால், பூச்சியம்மனின் அண்ணன்களால் கொல்லப்பட்டு இறந்தவர். இவரைக் கடவுளாக மக்கள் வணங்குகின்றனர்.

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
தென்னிந்திய கிராம தெய்வங்கள்

**தென்னிந்திய கிராம தெய்வங்கள்** ஹென்றி ஒயிட் வொட் என்பவர் எழுதிய நாட்டாறியல் ஆய்வு நூலின் தமிழ்ப் பதிப்பாகும். இதனை வேட்டை எஸ். கண்ணன் தமிழில் மொழிப் பெயர்த்திருந்தார்.

இந்நூலை சந்தியாப் பதிப்பகம் வெளியிட்டுள்ளது. இந்நூலுக்கான முன்னூரையை மானிடவியல் துறை புதுச்சேரி மொழியியல் பண்பாட்டு ஆராய்ச்சி நிறுவனத்தினைச் சேர்ந்த பக்தவச்சால பாரதி எழுதியுள்ளார்.

## வெளி இணைப்புகள்
*தென்னிந்திய கிராம தெய்வங்கள்
*தென்னிந்திய கிராம தெய்வங்கள், தமிழ்இந்து.

பகுப்பு:நாட்டுப்புறவியல் தமிழ் நூல்கள்
மனம் மலரட்டும்

**மனம் மலரட்டும்** சுவாமி தயானந்த சரஸ்வதி எழுதியுள்ள நூலாகும். இதனை விகடன் பிரசுரம் வெளியிட்டுள்ளது. 87 அத்தியாங்களைக் கொண்ட இந்நூல் வாசகர் கேள்விப் பதிலை அடிப்படையாகக் கொண்டதாகும். இந்நூலில் வேதாந்தக் கருத்துகளை எளிமையாக விள்ககும் பதில்களாக அமைந்துள்ளன.

பகுப்பு:தமிழ் நூல்கள்
பகுப்பு:விகடன் பிரசுர நூல்கள்
கதவுகளுக்குப் பின்னால் கண்ணீர்ப் பதிவுகள்

**கதவுகளுக்குப் பின்னால் கண்ணீர்ப் பதிவுகள்** என்பது ரிங்கி பட்டாச்சாரியா தொகுத்த நூலாகும். அஞ்சனா தேவ் இதனைத் தமிழில் மொழிபெயர்த்துள்ளார். விகடன் பிரசுரம் இந்நூலை வெளியிட்டுள்ளது. இந்நூல் பதினேழு பெண்களின் வாழ்கைக் கதைகளின் ஊடாக, இந்தியாவில் பெண்கள் குடும்ப வன்முறையை எதிர்கொள்வதைப் பற்றி விளக்குகிறது.

## ஆதாரங்கள்


## இவற்றையும் காண்க
* பெண்ணியம்

பகுப்பு:விகடன் பிரசுர நூல்கள்
பகுப்பு:2008 தமிழ் நூல்கள்